ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने दशहरे के अवसर पर लोगों को शुभकामनाएं दी
उपराष्ट्रपति श्री एम.वेंकैया नायडू ने दशहरे के पवित्र अवसर पर देशवासियों को शुभकामनाएं दी। उन्होंने अपने संदेश में कहा, ‘दशहरे का त्योहार बुराई पर अच्छाई की जीत का प्रतीक है। हमें बुरी ताकतों को समाप्त करना चाहिए तथा अच्छाई व सद्भाव को बढ़ावा देना चाहिए। उन्होंने आशा व्यक्त करते हुए कहा कि यह त्योहार हमारे देश में तथा पूरी दुनिया में शांति, सद्भाव और समृद्धि लाएगा।’
संदेश का मूल पाठ निम्न है:-
मैं दशहरा त्योहार के पावन अवसर पर देशवासियों को शुभकामनाएं देता हूं।
दशहरा पूरे देश में खुशी और उत्साह के साथ मनाया जाता है। दशहरा बुराई पर अच्छाई की जीत का प्रतीक है।
दशहरा भगवान राम के जीवन और कार्यों के द्वारा दिखाए गए धार्मिक और सैद्धान्तिक मार्ग का उत्सव है। हमें बुरी ताकतों को समाप्त करना चाहिए तथा अच्छाई व सद्भाव को बढ़ावा देना चाहिए।
इस दशहरे पर हमें यह लक्ष्य निर्धारित करना चाहिए कि हम ऐसे पथ पर आगे बढ़ेंगे जो हमें शांति और समृद्धि प्रदान करेगा, जो पूरी मानवता को प्रसन्नता और संतुष्टि प्रदान करेगा।
उन्होंने इस त्योहार पर देश में तथा पूरी दुनिया में शांति, सद्भाव और समृद्धि की कामना की।
प्रधानमंत्री कार्यालय
प्रधानमंत्री ने विश्व स्वास्थ्य दिवस पर शुभकामनाऐं दीं और सभी के अच्छे स्वास्थ्य और कल्याण की कामना की
प्रधानमंत्री श्री नरेन्द्र मोदी ने विश्व स्वास्थ्य दिवस पर बधाई दी है और सभी के अच्छे स्वास्थ्य और कल्याण के लिए प्रार्थना की है। उन्होंने स्वास्थ्य क्षेत्र से जुड़े सभी लोगों का आभार व्यक्त किया। उन्होंने कहा कि आयुष्मान भारत और पीएम जन औषधि योजनाएं हमारे नागरिकों को अच्छी गुणवत्ता और सस्ती स्वास्थ्य सेवा सुनिश्चित करने में महत्वपूर्ण भूमिका निभा रही हैं। उन्होंने कहा कि पिछले 8 वर्षों में, चिकित्सा शिक्षा क्षेत्र में तेजी से परिवर्तन हुए हैं। बहुत से नए मेडिकल कॉलेज खुल गए हैं। उन्होंने कहा कि भारत सरकार स्थानीय भाषाओं में चिकित्सा के अध्ययन को सक्षम बनाने के प्रयास कर रही है जिससे अनगिनत युवाओं की आकांक्षाओं को पूरा करने का मार्ग प्रशस्त होगा।
ट्वीट्स की एक श्रृंखला में, प्रधानमंत्री ने कहा;
"आरोग्यं परमं भाग्यं स्वास्थ्यं सर्वार्थसाधनम्॥
विश्व स्वास्थ्य दिवस की बधाई। सभी को अच्छे स्वास्थ्य और कल्याण का आशीर्वाद मिले। आज का दिन स्वास्थ्य क्षेत्र से जुड़े सभी लोगों के प्रति आभार व्यक्त करने का भी है। यह उनकी कड़ी मेहनत है जिसने हमारी धरती को सुरक्षित रखा है।"
"भारत सरकार भारत के स्वास्थ्य बुनियादी ढांचे को निरंतर बढ़ाने के लिए अथक प्रयास कर रही है। ध्यान हमारे नागरिकों को अच्छी गुणवत्ता और सस्ती स्वास्थ्य सेवा सुनिश्चित करने पर है। यह हर भारतीय के लिए गर्व का विषय है कि हमारा देश दुनिया की सबसे बड़ी स्वास्थ्य योजना, आयुष्मान भारत को संचालित करता है।"
"जब मैं पीएम जन औषधि जैसी योजनाओं के लाभार्थियों के साथ बातचीत करता हूं तो मुझे बहुत प्रसन्नता होती है। सस्ती स्वास्थ्य सेवा पर हमारा ध्यान गरीबों और मध्यम वर्ग के लिए महत्वपूर्ण बचत सुनिश्चित करता है। साथ ही हम समग्र स्वास्थ्य को और बढ़ावा देने के लिए अपने आयुष नेटवर्क को मजबूत कर रहे हैं। "
"पिछले 8 वर्षों में, चिकित्सा शिक्षा क्षेत्र में तेजी से परिवर्तन हुए हैं। बहुत से नए मेडिकल कॉलेज खुले हैं। स्थानीय भाषाओं में चिकित्सा के अध्ययन को सक्षम करने के लिए हमारी सरकार के प्रयास अनगिनत युवाओं की आकांक्षाओं को पंख देंगे।"
महिला एवं बाल विकास मंत्रालय
राष्ट्रीय महिला आयोग ने ‘बेटी बचाओ’ विषय पर वेबिनार आयोजित किया
राष्ट्रीय महिला आयोग  ने बालिकाओं के अधिकारों को बढ़ावा देने और उनकी शिक्षा, स्वास्थ्य एवं पोषण सहित बालिकाओं से संबंधित विभिन्न विषयों पर जागरूकता बढ़ाने के लिए आज राष्ट्रीय बालिका दिवस पर ‘ बेटी बचाओ’ विषय पर एक वेबिनार आयोजित किया। इस दौरान हुई चर्चा का उद्देश्य बालिकाओं के प्रति समाज के नजरिए में बदलाव लाकर बालिकाओं के प्रति एक नए दृष्टिकोण को बढ़ावा देना और उनके साथ होने वाले भेदभाव को कम करने के लिए जागरूकता उत्पन्न करना था।
अध्यक्ष सुश्री रेखा शर्मा, हरियाणा सरकार के पूर्व कैबिनेट मंत्री श्री ओ.पी. धनखड़ और ‘सेव द चिल्ड्रन’ अभियान की प्रमुख प्रज्ञा वत्स ने इस वेबिनार में पैनलिस्ट के रूप में भाग लिया। अध्यक्ष ने बालिकाओं की शिक्षा, स्वास्थ्य, चयन की आजादी और निर्णय लेने के अधिकार से संबंधित विभिन्न मुद्दों पर बात की। उन्होंने कहा कि बालिकाएं जीवन के सभी क्षेत्रों में बालकों से बराबरी कर रही हैं और सरकार बालिकाओं की शिक्षा को बढ़ावा देने के लिए महिला केंद्रित नीतियों की शुरुआत कर रही है।
सुश्री शर्मा ने कहा, ‘बालिकाओं ने हर क्षेत्र में अपनी उत्कृष्ट योग्यता साबित की है और राष्ट्रीय महिला आयोग अपने कार्यक्रमों के माध्यम से हर क्षेत्र में बालिकाओं की सुरक्षा एवं सशक्तिकरण सुनिश्चित करता रहा है। हमारी सरकार लड़कियों को अपने नेतृत्व की बेहतरीन क्षमता का प्रदर्शन करने का अवसर देती रही है, लेकिन अब भी समाज को अपनी प्रतिगामी मानसिकता को छोड़ने की जरूरत है ताकि बालिकाएं आगे आ सकें और व्यापक बदलाव में भागीदार बन सकें।’
श्री धनखड़ ने कहा कि सरकार समाज में व्यापक बदलाव लाने के लिए बड़ी सक्रियता से विभिन्न पहल करती रही है। श्री धनखड़ ने कहा, 'अब समाज में बदलाव दिखाई दे रहा है; हालांकि, व्यापक बदलाव की जरूरत है। हमारे प्रधानमंत्री और सरकार बालिकाओं को बचाने एवं बढ़ावा देने के लिए समर्पित हैं जो अब समाज में स्पष्ट रूप से नजर आ रहा है।'
सुश्री वत्स ने तीन 'पी' यथा गरीबी, पितृसत्ता और धारणा पर विशेष जोर दिया जो महिलाओं को उनकी वास्तविक संभावनाओं और क्षमता से वंचित कर देती हैं। उन्होंने कहा कि बालिकाओं का सशक्तिकरण और विकास सुनिश्चित करने के लिए समस्त स्तरों पर सहयोग और समन्वय के जरिए सामूहिक प्रयास करना अत्यंत आवश्यक है।
भारत सरकार के महिला और बाल विकास मंत्रालय के तत्वावधान में कार्यरत राष्ट्रीय महिला आयोग अपने विभिन्न कार्यक्रमों और पहलों के जरिए लड़कियों के साथ लंबे समय से हो रहे व्यापक भेदभाव को समाप्त करने के लिए समर्पित रूप से काम करता रहा है और यह चर्चा इस विषय पर जागरूकता बढ़ाने की दिशा में एक कदम था।
'राष्ट्रीय बालिका दिवस' की शुरुआत पहली बार वर्ष 2008 में महिला एवं बाल विकास मंत्रालय द्वारा की गई थी। यह हर साल 24 जनवरी को मनाया जाता है जिसका उद्देश्य भारत की बालिकाओं को आवश्यक सहायता और अवसर प्रदान करना है। इसका लक्ष्य बालिकाओं के अधिकारों के बारे में जागरूकता बढ़ाने के साथ-साथ बालिकाओं की शिक्षा, उनके स्वास्थ्य और पोषण के विशेष महत्व के बारे में भी जागरूकता बढ़ाना है।
गृह मंत्रालय
गृह मंत्री श्री अमित शाह की अध्यक्षता में उच्च स्तरीय समिति ने दो राज्यों को 1,043.23 करोड़ रुपये की अतिरिक्त केंद्रीय सहायता की मंजूरी दी
राजस्थान और नगालैंड को 2021-22 के सूखे की स्थिति के लिए धनराशि मिलेगी
गृह मंत्री श्री अमित शाह की अध्यक्षता में उच्च स्तरीय समिति  ने 2021-22 के दौरान सूखे से प्रभावित दो राज्यों को राष्ट्रीय आपदा मोचन कोष  के तहत अतिरिक्त केंद्रीय सहायता प्रदान करने की मंजूरी दी है।
एचएलसी ने एनडीआरएफ से दो राज्यों को 1,043.23 करोड़ रुपये की अतिरिक्त केंद्रीय सहायता की मंजूरी दी है:
राजस्थान को 1003.95 करोड़ रुपये
नगालैंड को 39.28 करोड़ रुपये
यह अतिरिक्त सहायता केंद्र की ओर से राज्यों को राज्य आपदा मोचन कोष  में जारी की गई धनराशि के अतिरिक्त है, जो पहले से ही राज्यों के पास उपलब्ध है। वित्तीय वर्ष 2021-22 के दौरान केंद्र सरकार ने 28 राज्यों को एसडीआरएफ में 17,747.20 करोड़ रुपये और एनडीआरएफ से 11 राज्यों को 7,342.30 करोड़ रुपये जारी किए हैं।
सड़क परिवहन एवं राजमार्ग मंत्रालय
गडकरी उत्तर प्रदेश में 7500 करोड़ रुपये की लागत से 16 राजमार्ग परियोजनाओं की आधारशिला रखेंगे और उद्घाटन करेंगे
केंद्रीय सड़क परिवहन एवं राजमार्ग तथा एमएसएमई मंत्री श्री नितिन गडकरी उत्तर प्रदेश में कल 16 राजमार्ग परियोजनाओं की आधारशिला रखेंगे और उद्घाटन करेंगे। वर्चुअल माध्यम से आयोजित इस कार्यक्रम की अध्यक्षता उत्तर प्रदेश के मुख्यमंत्री श्री योगी आदित्यनाथ करेंगे। कार्यक्रम में सड़क परिवहन एवं राजमार्ग राज्यमंत्री जनरल  वी.के. सिंह, उप मुख्यमंत्री श्री केशव प्रसाद मौर्य सहित राज्य मंत्रिमंडल के अन्य मंत्री भी सम्मिलित होंगे।
जिन परियोजनाओं की आधारशिला रखी जाएगी और जिनका उद्घाटन होगा उनके अंतर्गत लगभग 505 किलोमीटर लंबा सड़क मार्ग बनाया जाएगा, जिसमें 7500 करोड़ रुपये की लागत आएगी। उत्तर प्रदेश में इन सड़क परियोजनाओं के चलते बेहतर सड़क संपर्क का मार्ग प्रशस्त होगा, सहूलियत बढ़ेगी और राज्य में आर्थिक विकास को गति मिलेगी।
परियोजनाओं की सूची:
|
|
क्रम संख्या
|
|
परियोजनाओं के नाम
|
|
लंबाई 
|
|
लागत 
|
|
राष्ट्र को समर्पित राजमार्ग परियोजनाएं
|
|
1.
|
|
एनएच-235 पर मेरठ से बुलंदशहर खंड के बीच मार्ग पर 4 लेन का चौड़ीकरण
|
|
61.19
|
|
2407.91
|
|
2.
|
|
गोरखपुर में एनएच-24 के जुंगला कौड़िया से एनएच-27 पर कालेश्वर तक 4 लेन के बाईपास का निर्माण
|
|
17.66
|
|
866.00
|
|
3.
|
|
महोबा और बांदा जिलों में कबराई से बांदा के बीच एनएच-76 का पुनरुत्थान और उन्नयन का कार्य
|
|
37.00
|
|
215.16
|
|
4.
|
|
चित्रकूट और प्रयागराज जिलों में मऊ से जसरा के बीच एनएच-76 का पुनरुत्थान और उन्नयन का कार्य
|
|
53.55
|
|
218.94
|
|
5.
|
|
प्रतापगढ़ और प्रयागराज जिलों में प्रतापगढ़-प्रयागराज के बीच एनएच-96 बाईपास का 4 लेन में पुनरुत्थान और उन्नयन का कार्य
|
|
34.70
|
|
599.35
|
|
6.
|
|
सिद्धार्थनगर ज़िले में बरहानी से कटाया के बीच एनएच-730पर पुनरुत्थान और उन्नयन का कार्य
|
|
35.00
|
|
209.10
|
|
7.
|
|
बहराइच और श्रावस्ती जिलों में एनएच-730परबहराइच और श्रावस्ती के बीच पुनरुत्थान और उन्नयन का कार्य
|
|
61.90
|
|
388.83
|
|
8.
|
|
कानपुर ज़िले में  सीओडी क्रॉसिंग पर आरओबी का निर्माण
|
|
1 Job
¼790m½
|
|
50.74
|
|
एनएच परियोजनाओं की ई-आधारशिला
|
|
9.
|
|
मध्य प्रदेश/उत्तर प्रदेश सीमा से उत्तर प्रदेश/झारखंड सीमा के बीच सोनभद्र ज़िले में एनएच-75ई का सशक्तिकरण
|
|
65.21
|
|
57.50
|
|
10.
|
|
मध्य प्रदेश/उत्तर प्रदेश सीमा से उत्तर प्रदेश/झारखंड सीमा के बीच सोनभद्र ज़िले में एनएच-75ई का सशक्तिकरण
|
|
26.81
|
|
29.63
|
|
11.
|
|
इटावा और औरैया जिलों में भरथाना चौक से कुदारकूट के बीच एनएच-91ए पर चौड़ीकरण और सशक्तिकरण
|
|
40.00
|
|
262.37
|
|
12.
|
|
मिर्ज़ापुर ज़िले में ड्रूमंडगंज से हालिया के बीच एनएच-135सी पर चौड़ीकरण और सशक्तिकरण
|
|
18.40
|
|
39.37
|
|
13.
|
|
प्रयागराज ज़िले में रामपुर से भाड़ेवारा के बीच एनएच-135सी पर चौड़ीकरण और सशक्तिकरण
|
|
15.00
|
|
76.23
|
|
14.
|
|
गोरखपुर में सीकरीगंज और गोला के बीच में एनएच-227 पर पर चौड़ीकरण और सशक्तिकरण
|
|
9.00
|
|
37.52
|
|
15.
|
|
कुशीनगर ज़िले में एनएच-730 पर तमकुहीराज और पड़रौना के बीच पर चौड़ीकरण और सशक्तिकरण
|
|
19.00
|
|
69.67
|
|
कार्य शुभारंभ
|
|
16
|
|
प्रयागराज ज़िले में एनएच-96 पर गंगा नदी पर पहले से बने सेतु के समानान्तर 6 लेन के सेतु का निर्माण
|
|
9.90
|
|
1948.25
|
|
|
|
कुल
|
|
504.32
|
|
7476.57
वाणिज्य एवं उद्योग मंत्रालय
श्री पीयूष गोयल ने औषधि तथा चिकित्सा उपकरण क्षेत्र पर छठे अंतर्राष्ट्रीय सम्मेलन को संबोधित किया
भारतीय औषधि तथा स्वास्थ्य सेवा क्षेत्र से श्रेष्ठ गुणवत्ता व्यवहार अपनाने तथा उच्च मानक बनाए रखने के संकल्प का आह्वान
कोविड-19 को देखते हुए कुछ और देशों को दवाइयों तक उचित पहुंच की अनुमति के लिए डब्ल्यूटीओ में ट्रिप्स रियायत के भारत के प्रस्ताव को व्यापक समर्थन मिल रहा है
केन्द्रीय रेल, वाणिज्य तथा उद्योग और उपभोक्ता कार्य तथा खाद्य और सार्वजनिक वितरण मंत्री श्री पीयूष गोयल ने आज भारतीय औषधि तथा स्वास्थ्य सेवा क्षेत्र से गुणवत्ता सुविधा में श्रेष्ठ व्यवहारों को अपनाने तथा उच्च मानक बनाए रखने के संकल्प का आह्वान किया। श्री गोयल औषधि तथा चिकित्सा उपकरण क्षेत्र पर छठे अंतर्राष्ट्रीय सम्मेलन को संबोधित कर रहे थे। उन्होंने कहा कि हम सभी को सामूहिक रूप से यह सुनिश्चित करना चाहिए कि देश में मैन्यूफैक्चरिंग का व्यवहार श्रेष्ठ हो। संपूर्ण स्वास्थ्य इकोसिस्टम को विश्व को यह विश्वास प्रदान करना चाहिए कि भारत एक स्थान है जहां स्वास्थ्य की सभी चीजें मिल सकती हैं और यह वन स्टॉप सॉल्यूशन है।
श्री गोयल ने कहा कि गुणवत्ता कीमत पर नहीं मिलती बल्कि गुणवत्ता हमारे मूल्य को घटाती है। उन्होंने कहा कि नियामक व्यवस्था तथा अच्छे मैन्यूफैक्चरिंग व्यवहार, प्रणालियां तथा प्रमाणीकरण, स्वीकृति हमेशा हमें बढ़ने में मदद देंगी और कीमतों में कमी करेंगी। श्री गोयल ने कहा कि भारत ने पिछले कुछ वर्षों में स्वास्थ्य सेवा क्षेत्र के लिए स्वर्णिम अवधि देखी है। उन्होंने कहा कि हमें अगले दशक को भारत का दशक बनाना है जब पूरा विश्व भारतीय मानकों का अनुसरण करेगा।
श्री पीयूष गोयल ने कहा कि विश्व आज क्योर  चाहता है। रोग मुक्ति अनुसंधान और उद्यम के माध्यम से लागत प्रभावी सार्वभौमिक समाधान से मिलेगी। उन्होंने कहा कि यदि हम अपने ऊपर यह कार्य लें कि भारत विश्व को रोग मुक्त करने के लिए बढ़ रहा है तो मुझे मेड-टेक, मेडिकल उपकरण तथा स्वास्थ्य सेवा प्रदान करने के क्षेत्र में विश्व में दबदबा बनाने की आकांक्षा के लिए योग्यता की कोई सीमा नहीं दिखती।
श्री गोयल ने कहा कि डब्ल्यूटीओ की ट्रिप्स  में कोविड-19 को देखते हुए ट्रिप्स प्रतिबद्धताओं में कुछ और देशों को रियायत देने के प्रस्ताव में भारत ने दक्षिण अफ्रीका के साथ अग्रणी भूमिका निभाई। उन्होंने कहा कि अब हमें डब्ल्यूटीओ के 57 सदस्य समर्थन दे रहे हैं। उन्होंने औषधि उद्योग से विश्व को अपना बड़ा दिल दिखाने और ट्रिप्स रियायत को समर्थन देने का आह्वान किया। उन्होंने कहा कि इससे पूरा विश्व काफी तेजी से महामारी से बाहर आएगा। श्री पीयूष गोयल ने कहा कि भारत के प्रस्ताव से विकसित विश्व पर दबाव बना है जो कुछ दवा कंपनियों के हितों की रक्षा करने का प्रयास कर रहा है।
श्री पीयूष गोयल ने कहा कि भारत कोविड महामारी से बाहर आने की राह पर है और दवा उद्योग कोविड महामारी से बाहर निकलकर आगे बढ़ने की ओर है। उन्होंने कहा कि औषधि उद्योग तीन V – वेंटिलेटर- वैक्सीन तथा V आकार  का स्वास्थ्य लाभ प्रदान करता है और ये तीनों V उद्योग की शक्ति दिखाते हैं जैसा कि प्रधानमंत्री मोदी कहते हैं, हम सब कोविड महामारी को अवसर में बदलें और इसके लिए दवा उद्योग से अच्छी स्थिति में कोई नहीं है।
विद्युत मंत्रालय
एनटीपीसी बोंगाईगांव ने 'राष्ट्रीय ऊर्जा संरक्षण दिवस' मनाया
एनटीपीसी बोंगाईगांव ने विभिन्न गतिविधियों के साथ राष्ट्रीय ऊर्जा संरक्षण दिवस मनाया
एनटीपीसी बोंगाईगांव ने देश के बाकी हिस्सों के साथ प्लांट परिसर में राष्ट्रीय ऊर्जा संरक्षण दिवस मनाया।
जलवायु परिवर्तन को कम करने में ऊर्जा संरक्षण एक महत्वपूर्ण कारक है। यह गैर-नवीकरणीय संसाधनों के स्थान पर नवीकरणीय ऊर्जा के उपयोग में मदद करता है। ऊर्जा संरक्षण अक्सर ऊर्जा की कमी के लिए सबसे अधिक किफायती समाधान है, साथ ही ऊर्जा उत्पादन बढ़ाने की तुलना में पर्यावरण के अधिक अनुकूल विकल्प है। बस्ती के कर्मचारियों, परिवार के सदस्यों और बच्चों के लिए पेंटिंग, निबंध प्रतियोगिता, स्लोगन जैसी विभिन्न गतिविधियों का आयोजन किया गया।
भारत में, ऊर्जा के महत्व और कम ऊर्जा का उपयोग करके ऊर्जा संरक्षण की आवश्यकता के बारे में जागरूकता बढ़ाने के लिए हर साल 14 दिसम्बर को राष्ट्रीय ऊर्जा संरक्षण दिवस मनाया जाता है।
इस अवसर पर एनटीपीसी बोंगाईगांव के सीजीएम श्री करुणाकर दास ने श्री उमेश सिंह, जीएम , श्री एस के झा, जीएम , श्री इंदुरी एस रेड्डी, जीएम , श्री अरूणासिस दास, महाप्रबंधक , श्री सुसोवन दास, एजीएम  और ईईएमजी विभाग के वरिष्ठ अधिकारियों और स्टेशन के कर्मचारियों की उपस्थिति में संरक्षण का संकल्प लिया। श्री दास ने रोजमर्रा की जिंदगी में शून्य बर्बादी सुनिश्चित करते हुए विवेकपूर्ण तरीके से ऊर्जा के उपयोग पर प्रकाश डाला और स्वस्थ पर्यावरण और स्थायी भविष्य के लिए ऊर्जा संरक्षण के महत्व के बारे में जागरूकता फैलाई।
प्रधानमंत्री कार्यालय
प्रधानमंत्री ने ‘अंतर्राष्ट्रीय बाघ दिवस’ पर वन्यजीव प्रेमियों को बधाई दी
प्रधानमंत्री श्री नरेन्द्र मोदी ने अंतर्राष्ट्रीय बाघ दिवस पर सभी वन्यजीव प्रेमियों को बधाई दी है, खासतौर से उन लोगों को जो बाघों के संरक्षण के लिये बहुत सचेत हैं।
अपने कई ट्वीटों में प्रधानमंत्री ने कहा है :
“#InternationalTigerDay पर वन्यजीव प्रेमियों को बधाई, खासतौर से उन लोगों को जो बाघों के संरक्षण के लिये बहुत सचेत हैं। दुनिया भर में जितने बाघ हैं, उनमें से 70 प्रतिशत बाघों का घर भारत है। हम एक बार फिर यह प्रतिबद्धता व्यक्त करते हैं कि हम अपने बाघों के लिये सुरक्षित प्राकृतिक वास सुनिश्चित करेंगे और बाघों के अनुकूल इको-सिस्टम को बढ़ावा देंगे।
भारत में बाघों के 51 अभ्यारण्य हैं, जो 18 राज्यों में फैले हैं। बाघों की पिछली गणना 2018 में हुई थी, जिससे पता चला था कि बाघों की संख्या बढ़ रही है। बाघों के संरक्षण के मामले में सेंट पीटर्सबर्ग घोषणापत्र में जो समय सीमा तय की गई है, उसे मद्देनजर रखते हुये भारत ने बाघों की तादाद दुगनी करने का लक्ष्य चार साल पहले ही हासिल कर लिया है।
बाघों के संरक्षण के सिलसिले में भारत की रणनीति में स्थानीय समुदायों को सबसे ज्यादा अहमियत दी जा रही है। हम अपनी सदियों पुरानी परंपरा का भी पालन कर रहे हैं, जो हमें सिखाती है कि हमें जीव-जंतुओं, पेड़-पौधों के संग समरसता के साथ रहना चाहिये, क्योंकि ये सब भी इस धरती पर हमारे साथ ही रहते हैं।”
स्वास्थ्य एवं परिवार कल्याण मंत्रालय
भारत के कुल टीकाकरण कवरेज ने 73 करोड़ की ऐतिहासिक उपलब्धि प्राप्त की
स्वस्थ होने की वर्तमान दर 97.49 प्रतिशत
पिछले 24 घंटों में 33,376 नए मामले दर्ज किये गए
भारत में सक्रिय मामलों  की संख्या कुल मामलों का 1.18 प्रतिशत
पिछले 78 दिनों से साप्ताहिक सक्रिय मामलों की दर  3 प्रतिशत से कम
पिछले 24 घंटों में 65,27,175 वैक्सीन की खुराक देने के साथ, भारत की कोविड-19 टीकाकरण कवरेज ने आज सुबह 7 बजे तक अनंतिम रिपोर्टों के अनुसार 73 करोड़  के ऐतिहासिक उपलब्धि प्राप्त की। इन उपलब्धि को 74,70,363 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,63,329
|
|
दूसरी खुराक
|
|
85,70,340
|
|
एफएलडब्ल्यू
|
|
पहली खुराक
|
|
1,83,35,452
|
|
दूसरी खुराक
|
|
1,39,10,387
|
|
18-44 वर्ष आयु समूह
|
|
पहली खुराक
|
|
29,34,35,121
|
|
दूसरी खुराक
|
|
4,11,03,253
|
|
45-59 वर्ष आयु समूह
|
|
पहली खुराक
|
|
14,20,96,089
|
|
दूसरी खुराक
|
|
6,16,92,121
|
|
60 वर्ष से अधिक आयु
|
|
पहली खुराक
|
|
9,23,11,436
|
|
दूसरी खुराक
|
|
4,87,72,160
|
|
कुल
|
|
73,05,89,688
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 32,198 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,23,74,497 हो गई है।
परिणामस्वरूप, भारत में स्वस्थ होने की दर 97.49% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 76 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 33,376 नए मामले सामने आए।
वर्तमान में सक्रिय मामले 3,91,516 हैं। वर्तमान में यह सक्रिय मामले देश के कुल पुष्टि वाले मामलों का 1.18% हैं।
देश भर में जाँच क्षमता का विस्तार जारी है। पिछले 24 घंटों में कुल 15,92,135 जाँच की गई हैं। भारत ने अब तक कुल 54.01 करोड़  जाँच की गई हैं।
देश भर में जाँच क्षमता को बढ़ाया गया है, पिछले 78 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 2.26 प्रतिशत बनी हुई है। दैनिक रूप से पुष्टि वाले मामलों की दर 2.10 प्रतिशत है। दैनिक रूप से पुष्टि वाले मामलों की दर लगातार पिछले 12 दिनों से 3 प्रतिशत से कम और 96 दिनों से दैनिक 5 प्रतिशत से नीचे बनी हुई है।
प्रधानमंत्री कार्यालय
प्रधानमंत्री कल विज्ञान और प्रौद्योगिकी के लिए शांति स्वरूप भटनागर पुरस्कार प्रदान करेंगे
प्रधानमंत्री श्री नरेन्द्र मोदी कल 28 फरवरी, 2019 को नई दिल्ली स्थित विज्ञान भवन में आयोजित होने वाले शांति स्वरूप भटनागर पुरस्कार समारोह में भाग लेंगे।
प्रधानमंत्री वर्ष 2016, 2017 और 2018 के लिए विजेताओं को शांति स्वरूप भटनागर पुरस्कार प्रदान करेंगे। वे समारोह को संबोधित भी करेंगे।
विज्ञान और औद्योगिक अनुसंधान परिषद के संस्थापक-निदेशक डॉ. शांति स्वरूप भटनागर के नाम पर इस पुरस्कार की स्थापना की गई है। विज्ञान और प्रौद्योगिकी के क्षेत्र में उत्कृष्ट कार्य के लिए यह पुरस्कार दिया जाता है।
आवास एवं शहरी कार्य मंत्रालय
गृह निर्माण अग्रिम पर ब्याज दर एक साल के लिए 8.5 प्रतिशत से घटकर 7.9 प्रतिशत
गृह निर्माण अग्रिम  पर ब्याज दर एक साल की अवधि के लिए मौजूदा 8.5 प्रतिशत से घटाकर 7.9 प्रतिशत कर दी गई है, चाहे एचबीए की ऋण राशि कितनी भी क्यों न हो। यह घटी हुई ब्याज दर 01 अक्टूबर, 2019 से प्रभावी मानी जाएगी।
एचबीए स्थायी कर्मचारियों के साथ-साथ उन सभी अस्थायी कर्मचारियों के लिए भी मान्य होता है जिन्होंने 5 वर्षों की निरंतर सेवा दी हो।
मंत्रालयों/विभागों को एचबीए नियमों के अनुसार अपने कर्मचारियों के लिए गृह निर्माण अग्रिम  को मंजूर करने का अधिकार दिया जाता है।
केंद्र सरकार के कर्मचारियों से जुड़ी एचबीए योजना का उद्देश्य एक कल्याणकारी कदम के तहत सरकारी कर्मचारियों को स्वयं के आवास/फ्लैटों के निर्माण/खरीद के लिए सहायता मुहैया कराना है।
प्रधानमंत्री कार्यालय
प्रधानमंत्री ने श्रीलंका में हुए भीषण विस्फोटों की निंदा की
प्रधानमंत्री श्री नरेन्द्र मोदी ने श्रीलंका में हुए भीषण विस्फोटों की कड़ी निंदा की है।
प्रधानमंत्री ने कहा “मैं श्रीलंका में हुए भीषण विस्फोटों की कड़ी निंदा करता हूं। हमारे क्षेत्र में इस तरह की बर्बरता के लिए कोई जगह नहीं है। भारत श्रीलंका के नागरिकों के साथ दृढ़तापूर्वक खड़ा है। मेरी सहानुभूति शोकसंतप्त परिवारजनों एवं घायलों के साथ है।”
पेट्रोलियम एवं प्राकृतिक गैस मंत्रालय
श्री धर्मेंद्र प्रधान ने हजीरा में शेल इंडिया के तरलीकृत प्राकृतिक गैस एलएनजी की ट्रक लदान यूनिट का उद्घाटन किया
इसे देश के लिए स्वच्छ और हरित ऊर्जा की दिशा में एक और बड़ा कदम बताया
केंद्रीय पेट्रोलियम और प्राकृतिक गैस मंत्री श्री धर्मेंद्र प्रधान ने आज गुजरात के हजीरा में शेल इंडिया के तरलीकृत प्राकृतिक गैस-एलएनजी की ट्रक-लदान यूनिट का उद्घाटन किया। इस अवसर पर उन्होंने कहा कि यह इकाई ग्रिड क्षेत्रों के बाहर ऐसी जगहों पर प्राकृतिक गैस की उपलब्धता को बढ़ावा देगी जहां कोई गैस पाइपलाइन नहीं है। उन्होंने कहा कि यह लंबी दूरी की यात्रा तय करने वाले ट्रकों में एलएनजी के इस्तेमाल को भी प्रोत्साहित करेगी।
श्री प्रधान ने आज की गई इस महत्वपूर्ण पहल के लिए शेल इंडिया की टीम की सराहना करते हुए कहा कि एलएनजी क्षेत्र में प्रतिस्पर्धा बढ़ने से नए बाजारों के उभरने में मदद मिलेगी, रोजगार के नए अवसर पैदा होंगे, उद्योगों के लिए स्वच्छ ईंधन सुनिश्चित होगा और पर्यावरण संरक्षण को बढ़ावा मिलेगा। उन्होंने कहा कि यह भारत के लिए स्वच्छ और हरित ऊर्जा की दिशा में एक और बड़ा कदम है। "हम अपने अपने उपलब्ध ऊर्जा संसाधनों में स्वच्छ ऊर्जा की मात्रा बढ़ाने के लिए प्रतिबद्ध हैं ताकि देश की अर्थव्यवस्था गैस आधारित अर्थव्यवस्था में तब्दील हो सके, जलवायु परिवर्तन के मुद्दों का समाधान किया जा सके और एक आत्मनिर्भर भारत का निर्माण हो सके।"
केन्द्रीय मंत्री ने शेल इंडिया को एक स्वच्छ पर्यावरण और परिवहन ईंधन के रूप में एलएनजी को बढ़ावा देने के भारत के लक्ष्यों की पूर्ति के लिए आवश्यक अवसंरचनाओं का निर्माण करने की दिशा में की गई पहल के लिए बधाई दी।
इस्पात मंत्रालय
एनएमडीसी ने अपनी ब्रांड एंबेसडर और विश्व चैंपियन निकहत जरीन को सम्मानित किया
एनएमडीसी ने बुधवार को हैदराबाद में एनएमडीसी द्वारा आयोजित एक सम्मान समारोह में अपनी ब्रांड एंबेसडर सुश्री निकहत जरीन की 2023 आईबीए विश्व मुक्केबाजी प्रतियोगिता में उनकी हाल की विजय का जश्न मनाया। इस समारोह की अध्यक्षता एनएमडीसी के सीएमडी  श्री अमितव मुखर्जी ने की तथा इसमें एनएमडीसी के निदेशक  श्री दिलीप कुमार मोहंती और अन्य गणमान्य व्यक्तियों ने भाग लिया।
सुश्री निकहत 26 वर्ष की आयु में विश्व मुक्केबाजी प्रतियोगिताओं में लगातार दो स्वर्ण पदक जीतने वाली दूसरी भारतीय मुक्केबाज है। अपनी ब्रांड एंबेसडर की सराहना करते हुए, एनएमडीसी ने कहा कि कंपनी किसी ऐसी शख्सियत द्वारा प्रतिनिधित्व किए जाने पर गर्व महसूस करती है जो शक्ति की प्रतीक है और देश को सम्मान दिलाने की अपनी प्रतिबद्धता को साझा करती है। सुश्री निकहत जरीन नए भारत की आशाओं और आकांक्षाओं का प्रतिनिधित्व करती है और एनएमडीसी हांग्झोउ में एशियाई खेलों तथा पेरिस में 2024 ओलंपिक्स के लिए उनकी यात्रा में सहायता प्रदान कर रही है।
इस अवसर पर टिप्पणी करते हुए, एनएमडीसी के सीएमडी  श्री अमितव मुखर्जी ने कहा कि एनएमडीसी के लिए यह गौरव की बात है जब उसकी ब्रांड एंबेसडर सुश्री निकहत जरीन ने विश्व मुक्केबाजी प्रतियोगिता में अपना वर्चस्व कायम किया और भारत के लिए स्वर्ण पदक जीता। श्री मुखर्जी ने कहा, ‘‘एनएमडीसी की तरफ से, मैं उन्हें उनके आगामी मैचों तथा ओलंपिक के लिए प्रशिक्षण के लिए शुभकामनाएं देता हूं।
एनएमडीसी के प्रति कृतज्ञता व्यक्त करते हुए सुश्री निकहत जरीन ने कहा कि एनएमडीसी का अटूट समर्थन अत्यधिक सराहनीय है, जिसने न केवल उसकी क्षमता पर विश्वास किया बल्कि उसके सपनों को साकार करने में भी निवेश किया। सुश्री जरीन ने कहा कि मेरी सफलता के पीछे उनका प्रोत्साहन प्रेरक शक्ति रहा है और मैं हमेशा अपनी यात्रा की दिशा में उनके योगदान को संजो कर रखूंगी।
खेलो इंडिया और फिट इंडिया मूवमेंट के विजन की तर्ज पर, एनएमडीसी मैराथन, गेमिफायड वॉकथॉंन, खेल प्रतियोगिताओं तथा योग का आयोजन करती है। सुश्री निकहत जरीन एनएमडीसी हैदराबाद मैराथन 2022 के लिए भी ब्रांड एंबेसडर थीं। पिछले वर्ष, एनएमडीसी ने भारत में खेलों को बढ़ावा देने की दिशा में 6 करोड़ रुपये का योगदान दिया और देश की उभरती खेल प्रतिभाओं में निवेश किया ।